ሼህ ካሚል- ኣብ ስፖርት ምዝላል ዘሎ እዩ። ሓደ ተመሃራይ ይደንን'ሞ ካልኦት ብርእሲኡ ይዘሉ። ተሰሪዕና ኣነ ብግደይ ድንን ክብል ከለኹ፡ ኩሎም [ክዘሉ] ኣይከኣሉን። ሽዑ እቲ መምህር 'ደቅሰሎም' ኢሉኒ። ዋላ ሓደ መዓልቲ ዩኒፎርም (ደንቢ ክዳን ተማሃሮ) ዘይተኸደንኩ፤ ስነስርዓት ሰልፊ ምስ ተመሃሮ ዘይተሰራዕኹ ተሪፈ ኣይፈልጥን። ደንጉየ ብምምጻእ ኣብ ማዕጾ ደው ከይበልኩ'የ ትምህርተይ ወዲአ። ምንጪ ስእሊ, Remedan Kamil መግለጺ ስእሊ, ሸኽ ካሚል ኣሊዩ ቃሲም ምስ በዓልቲ ገዝኦም ውድድር ኣብ ሞንጎ ኣቦን ወድን ረመዳን ካሚል ምስ ኣቡኡ ይመሃር ኣብ ዝነበረሉ እዋን ኣብ ሞንጎኦም ከቢድ ውድድር ከም ዝነበረ ይዛረብ። ተመሃሮ ቀዳማይ ደረጃ ትምህርቲ ኣብ ዝነበሩሉ እዋን ኣቡኡ ብድሕሪት ኣብ ዝነበረ መንበር ኮፍ እናበሉ ካብ ክፍሊ ቀዳማይ ብምውጻእ ይሽለሙ ነይሮም። "ንዓይ ቁልዕነት እናዕሸወኒ ኣቦይ በሊጹኒ" ክብል ነቲ ዝነበረ ኩነታት ይዝክር። ን42 ዓመታት ዘምሀረት መምህር ኣቦን ወድን ኣብ ሓደ ክፍሊ ተማሂሮም፣ ብሓባር ኣጽኒዖም (ኣንቢቦም)፣ ዕዮ ገዛ ገዛ ዘሪሖም እዋን ፈተና ክበጽሕ፡ ዝበለጸ ውጽኢት ንምምጻእ ይወዳደሩ ነይሮም። ናይ ሻምናይ ክፍሊ ክልላዊ ፈተና ወሲዶም ታሽዓይ ክፍሊ ናብ ጎባ ካልኣይ ደረጃ ትምህርቲ ምስኣተዉ ግን ኩሉ ታሪኽ ተቐይሩ። ረመዳን ከም ዝብሎ ኣቡኡ ምስካልኦት ተመሃሮ ዓሪኾም። ንሱ'ውን ካልኦት መሓዙት ኣፍርዩ። እቲ ውድድር ብዝያዳ ኸረረ። "ኣነ ሒሳብን ፊዚክስን ቀልጢፉ ስለዝርደኣኒ ኣቦይ ንክሕግዞ ይሓተኒ ነይሩ። ኣብ ሕዚ ኮይነ ክሓስቦ ከለኹ ሽዑ ትዕግስቲ ኣይነበረንን። ኣቦይ 'ንስኻ ዝፈለጥካዮ ንኻልእ ሰብ ክተረድእ ኣይትደልይን ዲኻ?'
